కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
రవిబాబు అదిగో.. పందిపిల్లతో పాదయాత్ర, వింతేం కాదు!
దర్శకుడు రవిబాబు హైదరాబాద్‌లో పందిపిల్లతో వినూత్న పాదయాత్ర చేపట్టారు. ఎందుకో, ఏమిటో తనదైన శైలిలో వివరించారు.
Samayam Telugu | Updated:
Nov 2, 2018, 08:59PM IST
రవిబాబు అదిగో.. పందిపిల్లతో పాదయాత్ర, వింతేం కాదు!
దర్శకుడు, నటుడు రవిబాబు మరోసారి తన విలక్షణత ప్రదర్శించారు. హైదరాబాద్‌లో పంది పిల్లతో పాదయాత్ర చేశారు. అలాగని అది ప్రజా సమస్యలపై పోరాటమో, వన్య ప్రాణులపై ప్రేమను వ్యక్తం చేయడమో కాదు.. త్వరలో విడుదల చేయనున్న ‘అదిగో’ సినిమా కోసం ఈ వినూత్న ప్రదర్శన చేపట్టారు. శుక్రవారం (నవంబర్ 2) ఈ చిత్ర యూనిట్ కేబీఆర్‌ పార్కు నుంచి ఫిలిం ఛాంబర్‌ వరకు పంది పిల్లతో కలిసి పాదయాత్ర చేశారు. దారెంట వెళ్లేవారంతా దాన్ని ఆసక్తిగా గమనించారు.
సినిమాలో ఈ పంది పిల్ల పేరు ‘బంటి’. కథాంశంలో దీని పాత్ర చాలా కీలకమని, బంటే మా సూపర్ స్టార్ అని రవిబాబు చెప్పారు. ప్రీ రిలీజ్‌ ఈవెంట్‌ నిర్వహించలేకే.. ఈ పాదయాత్రను ఎంచుకున్నట్టు ఆయన చెప్పారు. ‘మా దగ్గర స్టార్స్‌ లేరు. అంతేకాకుండా ఒక పంది పిల్ల సినిమాకు అతిథులను పిలిచినా అసహ్యంగా ఉంటుంది. పెద్ద స్థాయిలో ప్రమోషన్‌ చేయించుకునేందుకు అంత బడ్జెట్‌ కూడా మా దగ్గర లేదు. ఉన్న డబ్బంతా గ్రాఫిక్స్‌ కోసం ఖర్చు చేశాం. ఏం చేద్దామని అనుకుంటున్న సమయంలో ఈ పాదయాత్ర ఆలోచన వచ్చింది’ అని రవిబాబు చెప్పారు.
పందిపిల్లతో పాదయాత్ర.. రవిబాబు వింత చేష్ట!
X
సినిమా కోసం బంటి 100 రోజులపైనే నటించాడని రవిబాబు తెలిపారు. అన్ని పాత్రలూ బంటితోనే ముడిపడి ఉంటాయని చెప్పారు. ‘అన్ని జంతువులతో సినిమాలు వచ్చాయి. ఇక మిగిలింది బంటి ఒక్కడే. ఈ సినిమా కోసం మేం సుమారు మూడేళ్లు కష్టపడ్డాం. మా కష్టాన్ని చూసైనా అదుగోను ఆదరించాలని కోరుతున్నాం’ అని రవిబాబు అన్నారు. సినిమాను దీపావళి రోజున విడుదల చేయనున్నట్లు తెలిపారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.